Ministru kabineta rīkojuma projekta

**„Par valsts īpašuma objekta Valdgalē, Valdgales pagastā, Talsu novadā, nodošanu privatizācijai” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta „Par valsts īpašuma objekta Valdgalē, Valdgales pagastā, Talsu novadā, nodošanu privatizācijai” (turpmāk – Rīkojuma projekts) mērķis ir, ievērojot likuma “Par valsts un pašvaldību īpašuma objektu privatizāciju” tiesisko regulējumu, nodot privatizācijai valsts nekustamo īpašumu (kadastra numurs 8892 012 0143) – zemes vienību (kadastra apzīmējums 8892 012 0143) 0,2700 ha platībā, uz kuras atrodas būves drupas bez kadastra apzīmējuma – “Valku pagrabs” Valdgalē, Valdgales pagastā, Talsu novadā.  Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajos datu reģistros, kā arī attiecīgā īpašuma privatizāciju.  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Rīkojuma projekts sagatavots, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5.panta pirmo daļu, 6.panta pirmo, otro un trešo daļu, likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmo, otro, trešo, ceturto un sesto daļu, 66.panta pirmo daļu, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septīto daļu un Latvijas Republikas Civillikuma 930. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Akciju sabiedrības “Publisko aktīvu pārvaldītājs Possessor” (iepriekšējais nosaukums – valsts akciju sabiedrība “Privatizācijas aģentūra”) (turpmāk – Possessor) Privatizācijas ierosinājumu reģistrā 2006.gada 31.augustā reģistrēts fiziskas personas (personas datu apstrāde ir nepieciešama, pildot valsts pārvaldes funkcijas) privatizācijas ierosinājums par valsts īpašuma objekta “Valku pagrabs”, Valdgales pagastā, Talsu novadā, kadastra numurs 8892 012 0143, privatizāciju (reģistrācijas Nr.1.618).  Ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” Possessor tika pilnvarots valsts vārdā vērsties tiesā vai pie notāra, lai veiktu darbības, kas nepieciešamas minētā objekta atzīšanai par bezīpašnieka vai bezmantinieka mantu (pielikuma 54.Nr.p.k.).  Saskaņā ar Rīgas pilsētas Vidzemes priekšpilsētas tiesas 2012.gada 30.janvāra spriedumu lietā Nr.C30719810 (spriedums stājies likumīgā spēkā 2012.gada 21.februārī) nolemts apmierināt Possessor pieteikumu un konstatēt juridisko faktu, ka ēka (būve), kas atrodas uz zemesgabala “Valku pagrabs” (iepriekšējais nosaukums “SIA Taumako”) ar kadastra numuru 8892 012 0143, Valdgales pagastā, Talsu novadā ir bezīpašnieka lieta.  Saskaņā ar Civillikuma 1477.panta otro daļu lietu tiesības, kas pastāv uz likuma pamata, ir spēkā arī bez ierakstīšanas zemes grāmatās, bet atbilstoši likuma “Par tiesu varu” 16.panta ceturtajai daļai tiesas spriedumam ir likuma spēks, t.i., valsts īpašuma tiesības uz būvi ir spēkā ar 2012.gada 21.februāri (spriedums stājies spēkā).  Saskaņā ar Valsts ieņēmumu dienesta vēstuli Nr.4.2.3/78373 ar 2012.gada 11.jūlija valstij piekritīgās mantas pieņemšanas un nodošanas aktu Nr.007851 valstij piekritīgā manta – nekustamais īpašums, ēka (būve), kas atrodas uz zemesgabala ar kadastra Nr.88920120143, Valdgales pagastā, Talsu novadā, ņemta valsts uzskaitē.  Valsts ieņēmumu dienesta Nodokļu parādu piedziņas pārvalde, pamatojoties uz Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” 32.9.punktu, ar 2016.gada 12.maija “Aktu par valstij piekrītošas būves, kas atrodas uz zemesgabala ar nekustamā īpašuma kadastra Nr.8892 012 0143, zemes vienības kadastra apzīmējumu 8892 012 0143, Valdgales pagastā, Talsu novadā, nodošanu un pārņemšanu valsts akciju sabiedrības “Privatizācijas aģentūra” valdījumā” un 2016.gada 12.maija Valstij piekritīgā nekustamā īpašuma nodošanas un pieņemšanas aktu Nr.000116 būvi, kas atrodas uz zemes vienības ar kadastra apzīmējumu 88920120143, Valdgales pagastā, Talsu novadā, nodeva Possessor valdījumā.  Possessor ir lūgusi Talsu novada būvvaldi (turpmāk – Būvvalde) noteikt būvei, kas atrodas uz zemes vienības ar kadastra apzīmējumu 8892 012 0143, galveno lietošanas veidu. 2017.gada 17.oktobrī saņemta Būvvaldes vēstule Nr.7-5/124, kurā norādīts, ka Būvvalde veikusi apsekošanu zemes vienībā ar kadastra apzīmējumu 8892 012 0143 un vizuāli apskatot esošo būvi bez kadastra apzīmējuma, konstatēts, ka būve atrodas sabrukšanas stadijā, tā nav pieņemta ekspluatācijā un tai nav nosakāms galvenais lietošanas veids.  Possessor ir lūgusi Valsts zemes dienestu veikt būves, kas atrodas uz zemes vienības ar kadastra apzīmējumu 8892 012 0143, kadastrālo uzmērīšanu un pirmreizējo reģistrāciju Nekustamā īpašuma valsts kadastra informācijas sistēmā. Valsts zemes dienests ar 2017.gada 28.decembra lēmumu Nr.9-01-K/970 atteicis veikt būves kadastrālo uzmērīšanu un kadastra objekta reģistrēšanu, pamatojoties uz Ministru kabineta 2012.gada 10.janvāra noteikumu Nr.48 “Būvju kadastrālās uzmērīšanas noteikumi” 78.3.apakšpunktu (Ministru kabineta noteikumi Nr.48), kā arī Ministru kabineta noteikumu Nr.263 “Kadastra objekta reģistrācijas un kadastra datu aktualizācijas noteikumi” 2.punktu, 5.1.apakšpunktu un 7.punktu, jo nav informācijas par ēkas (būves) galveno lietošanas veidu. Tāpat Valsts zemes dienests 2017.gada 11.decembra vēstulē Nr.2-07-K/791 informējis Sabiedrību, ka saskaņā ar Ministru kabineta noteikumu Nr.48 6.1.apakšpunktu, Valsts zemes dienests kadastrāli neuzmēra ēku, ja tai nav vismaz viena konstruktīvi izbūvēta ar sienām no visām pusēm un pārsegumu vai jumtu norobežota iekštelpa.  Ņemot vērā iepriekš minēto un to, ka būve, kas atrodas uz zemes vienības ar kadastra apzīmējumu 8892 012 0143, ir sabrukšanas stadijā, pamatojoties uz Ministru kabineta noteikumu Nr.48 6.1.apakšpunktu, tā nav kadastrāli uzmērāma, līdz ar to būves drupas nav ierakstāmas zemesgrāmatā.  Zemes vienības ar kadastra apzīmējumu 8892 012 0143 statuss Nekustamā īpašuma valsts kadastra informācijas sistēmā reģistrēts kā rezerves zemes fonds un Talsu novada izvērtētajā sarakstā (interneta adrese: <https://www.vzd.gov.lv/files/28082017_talsu_novads_izvertetais_saraksts.xlsx>) atzīmēta, kā piekritīga valstij (283.rinda).  Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās. Atbilstoši šā likuma pārejas noteikumu 11.punktam Ministru kabineta rīkojumu par šā likuma 17. panta pirmajā daļā minētajiem zemes gabaliem, kuri Ministru kabineta noteiktajā kārtībā izvērtēti un Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā atzīmēti kā valstij piederoši vai piekrītoši, var izdot arī pēc šā likuma 17. panta piektajā daļā noteiktā termiņa.  Zemes reforma Talsu novada, Valdgales pagastā ir pabeigta ar Ministru kabineta 2016. gada 28. janvāra rīkojumu Nr. 101 “Par zemes reformas pabeigšanu Talsu novada lauku apvidū” (<https://likumi.lv/ta/id/279934-par-zemes-reformas-pabeigsanu-talsu-novada-lauku-apvidu>).  Zemes vienības ar kadastra apzīmējumu 8892 012 0143 piekritība ir izvērtēta Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr.190) noteiktajā kārtībā un Ekonomikas ministrija ir izdarījusi sarakstā atzīmi par tās piekritību valstij un par to nepastāv strīds ar citām ministrijām vai attiecīgo pašvaldību.  Talsu novada pašvaldības Valdgales pagasta pārvalde 2010.gada 15.novembra vēstulē Nr.1-8/198, informē, ka īpašums “Valku pagrabs” atrodas uz valstij piekritīgas zemes un Valdgales pagastā nav saņemts bijušo īpašnieku vai viņu mantinieku pieteikums par īpašuma tiesību atjaunošanu uz īpašumu “Valku pagrabs”.  Latvijas Valsts vēstures arhīvs ar 2009.gada 19.maija vēstuli Nr.5-JP-1448/26,27 informē, ka nekustams īpašums “Valki” (Valku pagrabs) Talsu apriņķī, Valdgales pagastā līdz 1940.g. nav pastāvējis. Ekonomikas ministrijas rīcībā nav dokumentu, kas apliecinātu, vai citas informācijas, kas ļautu noskaidrot, zemes piederību 1940. gada 21. jūlijā.  Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu, zeme, kuras piederība 1940. gada 21. jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valstij piederošas ēkas (būves).  Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta septītā daļa nosaka, ka uz valsts vārda Sabiedrības personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Ministru kabinets pieņem rīkojumu par zemes piekritību valstij attiecībā uz visām likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.pantā minētajām valstij piekrītošajām zemēm.  Ievērojot ka, būve ir nonākusi tādā tehniskā stāvoklī, ka tā nav kadastrāli uzmērāma un nav uzskatāma par kadastra objektu, zemes vienība ar kadastra apzīmējumu 88920120143, “Valku pagrabs” Valdgalē, Valdgales pagastā, Talsu novadā, ir nododama privatizācijai saskaņā ar neapbūvētas zemes vienības privatizācijas nosacījumiem.  **Valsts nekustamais īpašums “Valku pagrabs” Valdgalē, Valdgales pagastā, Talsu novadā.**  **1.Valsts nekustamā īpašuma sastāvs:**  Valsts nekustamais īpašums – zemes vienība ar kadastra apzīmējumu 8892 012 0143, “Valku pagrabs” Valdgalē, Valdgales pagastā, Talsu novadā, 0,2700 ha platībā; uz zemes vienības atrodas būve (drupas), kas nav kadastrāli uzmērāma un nav atzīstama par kadastra objektu.  (turpmāk viss kopā – Objekts).  **2. Īpašuma tiesības:**  Objekts zemesgrāmatā nav ierakstīts.  Saskaņā ar Rīgas pilsētas Vidzemes priekšpilsētas tiesas 2012.gada 30.janvāra spriedumu lietā Nr.C30719810 (spriedums stājies likumīgā spēkā 2012.gada 21.februārī) atzīts, ka būve, kas atrodas uz zemesgabala “Valku pagrabs” (iepriekšējais nosaukums “SIA Taumako”) ar kadastra numuru 8892 012 0143, Valdgales pagastā, Talsu novadā ir bezīpašnieka lieta. Atbilstoši Latvijas Republikas Civillikuma 930. panta piezīmei nekustamas bezīpašnieka lietas piekrīt valstij. Būves paliekas nav pietiekamas, lai veiktu kadastrālo uzmērīšanu, atzītu būvi par kadastra objektu un reģistrētu to zemesgrāmatā.  **3. Valdītājs:**  Objekta zemes vienības statuss ir rezerves zemes fonds, tiesiskais valdītājs nav reģistrēts, bet tas ir atzīts par piekrītošu valstij. Uz zemes vienības esošās būves (drupu) palieku valdītājs ir Possessor.  **4. Noma:**  Objekts nav iznomāts.  **5. Pirmpirkuma tiesības:**  Objektam nav pirmpirkuma tiesīgās personas.  Objekta privatizācijas procesā jāievēro Privatizācijas likuma 62.panta ceturtajā daļā noteiktie nosacījumi, ka zemesgabalu kopā ar privatizējamo objektu vai neapbūvētu zemesgabalu lauku apvidū var privatizēt subjekti, kas minēti likuma "Par zemes privatizāciju lauku apvidos" 28.pantā, ievērojot tā paša likuma 29.pantā minētos ierobežojumus, ja minētie subjekti atbilst šā likuma 4.panta nosacījumiem un ir izpildījuši šā likuma 47.panta prasības.  Rīkojuma projekts paredz nodot Objektu privatizācijai, kā arī ierakstīt to zemesgrāmatā uz valsts vārda Sabiedrības personā.  Saskaņā ar Pabeigšanas likuma 6.panta otro daļu Ministru kabinets Privatizācijas likuma 12.panta ceturtajā daļā minēto lēmumu par valsts īpašuma objekta nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Pabeigšanas likuma pārejas noteikumu 14.2 punktā ir noteikts, ja laikā līdz šā likuma 6.panta otrajā daļā un pārejas noteikumu 12., 14. vai 14.1 punktā noteiktajam termiņam ir ierosināta un nav pabeigta tiesvedība lietā par īpašuma atzīšanu par bezīpašnieka vai bezmantinieka mantu, Ministru kabinets šā likuma 6.panta otrajā daļā minēto lēmumu par nodošanu privatizācijai vai pamatotu atteikumu nodot privatizācijai pieņem četru mēnešu laikā no dienas, kad likumīgā spēkā stājies tiesas nolēmums vai notariāls akts.  Jāņem vērā, ka tiesas spriedums, ar kuru konstatēts, ka uz zemes vienības esošās būves ir bezīpašnieka lieta, stājās spēkā 2012. gada 21.februārī. Valsts ieņēmumu dienests būvi nodeva Sabiedrības valdījumā 2016.gada 12.maijā, pēc tam tika veiktas kadastrālā uzmērīšanas darbības. Vienlaicīgi, ja arī Pabeigšanas likuma 6. panta otrajā daļā noteiktais termiņš netiek ievērots, tad ar privatizācijas ierosinājuma iesniegšanu ir uzsākta administratīvā lieta, kas paredz Ministru kabinetam pieņemt administratīvo aktu, t.i. pieņemt lēmumu par attiecīga valsts īpašuma objekta nodošanu privatizācijai vai atteikumu nodot to privatizācijai.  Lai arī Rīkojuma projektā minētā būve nav kadastrā reģistrēts objekts, tomēr būve dabā pastāv, privatizācijas ierosinājums ir iesniegts par būves un zemes privatizāciju, kā arī būves esamība ir konstatēta ar tiesas spriedumu. Saskaņā ar likuma “Par tiesu varu” 16.panta ceturto daļu spēkā esošam tiesas sriedumam ir likuma spēks, visiem tas ir obligāts un pret to jāizturas ar tādu pašu cieņu kā pret likumu. Ja lietas esamība ir konstatēta ar tiesas spriedumu un par lietas privatizēšanu ir iesniegts privatizācijas ierosinājums, tad lieta ir nododama privatizācijai.  Atbilstoši Būvniecības likuma 1.panta 3.punktam būve ir ķermeniska lieta, kas tapusi cilvēka darbības rezultātā un ir saistīta ar pamatni (zemi vai gultni). Turklāt Privatizācijas likums nenosaka nekustamas lietas reģistrēšanu kadastrā kā obligātu valstij piederošas nekustamas lietas privatizācijas priekšnoteikumu, izņemot zemesgabalu privatizāciju, ko nepieciešams identificēt pēc kadastra numura. Rīkojuma projektā zemes gabals ir identificēts ar kadastra numuru un apzīmējumu, būve atrodas identificētā vietā, uz identificēta zemes gabala un kā nekustamai lietai tās piesaiste zemes gabalam ir pastāvīga, noturīga un nav maināma.  Ņemot vērā visu iepriekš minēto ir jāpieņem lēmums par Objekta nodošanu privatizācijai. Privatizācijas likuma 12.panta ceturtā daļas nosaka, ka lēmumu par valsts īpašuma objekta nodošanu privatizācijai pieņem Ministru kabinets.  Saskaņā ar Pabeigšanas likuma 6.panta piekto daļu tikai Ministru kabinets var pieņemt lēmumu par atteikumu nodot privatizācijai valsts īpašuma objektu, šā likuma 5.panta otrās daļas 2.punktā minēto apbūvētu zemesgabalu, kā arī neapbūvētu zemesgabalu. Ministrijas vai citas institūcijas iebildumi pret konkrētā valsts īpašuma nodošanu privatizācijai nevar būt par pamatu tam, lai šā valsts īpašuma privatizācijas ierosinājumu Ministru kabinets neizskatītu pēc būtības.  Lai izvērtētu vai Objekts nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu, Rīkojuma projekts tiek izsludināts Valsts sekretāru sanāksmē. Gadījumā, ja kādai institūcijai minētais valsts īpašuma objekts būs nepieciešams valsts pārvaldes uzdevumu izpildei, tad konkrētai institūcijai būs jāsagatavo atteikums nodot to privatizācijai. Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otrajai un piektajai daļai Ministru kabinets ir tā institūcija, kas pieņem gala lēmumu par noteikta valsts īpašuma objektu nodošanu vai atteikumu nodot privatizācijai. |
| 3. | Projekta izstrādē iesaistītās institūcijas | Possessor. |
| 4. | Cita informācija | Possessor segs izdevumus, kas radīsies, Ministru kabineta rīkojuma projekta 1.punktā minētā nekustamā īpašuma ierakstīšanai zemesgrāmatā uz Latvijas valsts vārda Possessor personā. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai valsts īpašuma objektus, pamatojoties uz Privatizācijas likuma 12.panta pirmo, otro, trešo, ceturto un sesto daļu, 66.panta pirmo daļu un Pabeigšanas likuma 6.panta pirmo un trešo daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Akciju sabiedrība “Publisko aktīvu pārvaldītājs Possessor” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Akciju sabiedrība “Publisko aktīvu pārvaldītājs Possessor” veiks savas funkcijas, kas noteiktas normatīvajos aktos.  Rīkojuma projekta izpilde neietekmēs iesaistīto institūciju pieejamos cilvēkresursus.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs J. Vitenbergs**

**Vīza: Valsts sekretārs E. Valantis**

Magdeburgere 67021316,

Ginta.Magdeburgere@possessor.gov.lv

Mālnieks 67013047

Girts.Malnieks@em.gov.lv